
Mansuh atau 

Pinda? 



ISA, akta yang membenarkan 
penahanan tanpa bicara (dengan hampir 

tiada peruntukan mempertahankan diri 
melalui proses undang-undang), melanggar 
pelbagai prinsip-prinsip asas seperti 
mana termaktub dalam Deklarasi Hak 

Asasi Manusia Sejagat dan 
Perlembagaan Persekutuan Malaysia. 
Ini termasuk hak-hak seperti perlindungan 
terhadap penahanan sewenang-wenangnya j 
dan tanpa bicara, terhadap penyeksaan, I 
kekejaman dan penghinaan yang J 
memalukan. Begitu juga dengan hak untuk I 
menuntut di mahkamah yang bebas dan I 
terbuka jika terdapat dakwaan salahlaku.^ 




Kebanyakan penahanan ISA 
bersandarkan kepada alasan-alasan ya 
arbitrari dan samar, tidak yang sepatutny 
iaitu dakwaan yang spesifik dan kukuh. Lebi 
mengejutkan, dalam banyak kes, soal siasa 

ke atas tahanan tertumpu kepada 
pengumpulan maklumat risikan politik 
dan tidak terhadap tuduhan aktiviti 
merbahaya. Mereka dihasut, digertak dan 
diseksa untuk "insaf" terhadap pendapat 
"subversif" mereka. 



Akta ISA telah digubal pada 1 Ogos 
1960 bagi menangani secara khusus 
ancaman bersenjata dan kumpulan 
subversif oleh Parti Komunis Malaya. 

Kenyataan-kenyataan umum oleh pegawai- 
pegawai kanan kerajaan membuktikan 
tujuan terhad ISA adalah jelas. Turut 
dinyatakan bahawa ISA merupakan langkah 
sementara yang diperlukan sehingga 
ancaman dapat di atasi. 

Soalnya, mengapakah ISA masih 
dikekalkan, lama setelah ancaman 
ersebut hilang dan tidak ada ancaman 
ketara terhadap keselamatan negara? 

Banyak kajian tentang sejarah ISA, 
termasuk oleh SUHAKAM, telah 
mendedahkan salahguna sistematik akta 
berkenaan sebagai alat menindas terhadap 
■ bantahan yang sah. Tindakan keras yang 
dilakukan secara kebetulan pada ketika 
barisan pemerintah menghadapi krisis 
sokongan masyarakat dengan tahanan 
dilabel sebagai "komunis", dan 
kemudian "extremis 
Islam/pengganas". Label-label tersebut 
dipilih berpandukan trend dunia ke atas 
mereka yang mudah menjadi sasaran. 



■ 



Siapakah mereka yang dikatakan bekas tahanan ISA yang "merbahaya"? 

Antaranya ialah mereka yang kini terpilih sebagai Ahli Parlimen dan Ahli Dewan 
Undangan Negeri - menandakan bahawa rakyat menyifatkan mereka sebagai orang 

yang dihormati dan jujur malah dikagumi kerana berani menyatakan kebenaran dan 
menegakkan prinsip-prinsip yang mulia. Mereka termasuk aktivis sosial, sarjana, 
penulis dan wartawan, pekerja gereja dan aktivis hak asasi manusia - yang 
langsung tidak menggambarkan kumpulan subversif bersenjata dan merbahaya. 




Mempunyai akta yang membenarkan tahanan 
tanpa bicara sudah cukup buruk, tetapi 
ketidakadilan bertambah buruk kerana 
penyingkiran secara 
sistematik hampir ke semua ciri-ciri semak dan 
imbangan yang asal sejak beberapa dekad. Buat 
masa ini, apabila seseorang diisytiharkan 
"mengancam keselamatan negara" maka hakikatnya 

dia tidak ada capaian kepada mahkamah 
perundangan untuk mempertahankan dirinya, 
lenyaman untuk pembebasannya dan membersihkan 
namanya. Walaupun selepas dibebaskan, dia tidak 
mempunyai pilihan untuk membuktikan dia tidak 
?rsalah. Tempoh penahanannya diputuskan oleh 
ahli politik. Selain itu, terdapat hanya sedikit 
pemantauan bebas layanan terhadap tahanan 
menyebabkan terhasilnya banyak laporan lengkap 
insiden penyeksaan fizikal dan mental. Ini termasuklah 
keudaktentuan tentang bila mereka boleh dibebaskan 
3eza dengan hukuman penjenayah). 



ii>. 



Adalah sangat jelas bahawa jauh 
A daripada melindungi rakyaTx 
M Malaysia daripada unsur-unsur 
I subversive, ISA sendiri telah 
\ secara sistematik 

diperalatkan untuk 
memastikan penerusan 
'■gem kuasa Barisan Nasional. 
c Atas sebab itu, ISA telah 

mengakibatkan kesengsaraan 
dan ketidakadilan ke atas ratusan 
rakyat Malaysia, ramai 
daripadanya warganegara 
contoh. Malaysia telah dilucutkan 
daripada kepintaran, pandangan 

konstruktif dan kepimpinan 
mereka iaitu ciri-ciri yang boleh 
mewujudkan negara yang lebih 
baik 

Mansuh atau Pinna? 



Memandangkan kritikan yang meluas dalam 
dan luar negara - penggunaan dan 

penyalahgunaan ISA telah 
memburukkan reputasi Malaysia di 
seluruh dunia - kerajaan akhirnya 
menjanjikan pindaan terhadap ISA. Namun 
sesuatu yang ketara ialah kerajaan tidak 
akan mudah melepaskan tongkat 
paling berkuasa ini. Mereka sedang 
cuba bersungguh-sungguh menjual 
idea "pindaan" dan bukan "mansuh". 

Mengambilkira sejarah ISA setakat ini, 
terdapat asas yang kuat untuk mengesyaki 
bahawa pindaan berkenaan akan 
berupa pindaan kecil dan hanya 
kosmetik. Ia tidak akan melakukan apa-apa 
untuk mencegah ketidakadilan berterusan 
dan pencabulan hak asasi manusia. 



Undang-undang darurat yang secara fitrah 
mengongkong hak-hak individu, adalah 
sesuatu yang harus dielakkan seboleh 
mungkin. Apa juga cadangan undang- 
undang baru mestilah dirangka oleh 
sepasukan hakim-hakim berpengalaman dan 
pakar-pakar perundangan; ia mesti memiliki 
mekanisme semak dan imbangan yang teliti 
lagi boleh dipercayai termasuklah klausa 
peluputan. Ia juga mestilah didebatkan di 
Parlimen secara menyeluruh dan pandangan 
masyarakat awam dijemput dan 
dipertimbangkan. 

Lebih penting lagi, kita, rakyat Malaysia 
mesti memastikan bahawa kerajaan tidak 
akan berpeluang lagi melakukan 
ketidakadilan ke atas rakyat. 

SILA MAINKAN PERANAN ANDA, BERSUARALAH! 



Diterbitkan oleh: Gerakan Mansuhkan ISA (GMI) 
433A, Jalan 5/46, Gasing indah, 46000 Petaling Jaya Telefon: 03-77843525 




